open-index/open-wikipedia-markdown huggingface dataset:
Lulworth Cove

**Lulworth Cove** er en vik i nærheten av landsbyen West Lulworth ved verdensarvstedet Jurassic Coast i Dorset, England. Viken er et eksempel på et landskap som på engelsk kalles *cove*, og stedet er en turistattraksjon med mer enn en million besøkende årlig. Stedet ligger også i nærheten av steinbuen Durdle Door, og andre severdigheter langs Jurassic Coast.

Viken har fått sin nåværende form på grunn av de mange lag med ulike bergarter som går parallelt med kysten, en såkalt konkordant kystlinje. På sjøsiden har leire og sand blitt erodert bort, og bare et smalt bånd, mindre enn 30 meter, med kalkstein danner kystlinjen. Bak denne ligger et nytt lag med svakere kalkstein, og bak denne igjen mere leire og sand. Munningen av viken er smal, og er dannet av bølgeerosjon og smeltevann fra isbreer.

## Se også

*Jurassic Coast

## Eksterne lenker
* Dorset County Council, Visitor Numbers at Selected Attractions 1998 to 2002.
* West, Ian, *The Geology of the Dorset Coast*, Southampton University, 2003.
Song Ci

**Song Ci** (kinesisk: 宋慈; pinyin: *Sòng Cí*, født 1186 i fylket Jianyang i Fujian i Kina, død 1249) var en kinesisk rettsmedisiner under Songdynastiet. Han forfattet det banebrytende verket  *[[Samling av tilfeller av urett korrigert]]* (*Xi Yuan Ji Lu*). 

Song Ci var dommer i kinesiske høyesteretter i flere embedsperioder. Mens han gjorde dommertjeneste ved en kriminalrett i provinsen Hunan, foretok Song Ci personlig åstedsgranskninger som undersøkelsesdommer etter mord og overfall. Han satte sammen historiske tilfeller med sine egne erfaringer og la dem frem i verket *Xi Yuan Ji Lu*, i den hensikt å elevere sakkunnskapen i rettssystemet så man kunne unnvike justismord. Verket fikk stor gjennomslagdskraft. Det er senere blitt oversatt til en rekke vestlige språk.

## Referanser
Sola folkebibliotek

**Sola folkebibliotek** er hovedbiblioteket i Sola kommune og holder til i Sola kulturhus. Biblioteket har også en mindre filial i Tananger. På biblioteket kan man låne bøker, dvd-er, tidsskrifter og musikk. Det har en stor samling med bøker om lokalområdet og en stor ​barne- og ungdomsavdeling. Voksenavdelingen er delt inn i skjønnlitteratur, krim, serier og faktabøker. Det er også flere pc-er med internett i tillegg til en rekke aviser, både lokale og nasjonale.

Underliggende institusjoner
* Sola folkebibliotek, Tananger filial
Dánjal Niclasen

**Dánjal Niclasen** (1902–1971) var en færøysk forretningsmann.

## Liv og virke
Han kom fra en tradisjonsrik kjøpmannsslekt i Sørvágur. Han var sønn av Niclas Niclasen og Frederikke (født Nielsen). Farfaren var kjøpmann og lagtingsmann Daniel Niclasen, og morfaren var sysselmann og lagtingsmann Zacharias Nielsen. Farbroren Rasmus Niclasen var også kjøpmann og lagtingsmann.

Han overtok som leder for familievirksomheten N. Niclasen etter sin far, som døde i 1939. Sammen med sin bror Zacharias ledet han omstillingen av rederivirksomheten til moderne trålere. I 1954 etablerte han Færøyenes første ordentlige fiskemottak i Sørvágur. Han ble også en pådriver for å ta i bruk Vágar lufthavn til ruteflyvninger.

Dánjal Niclasen var formann i sognestyret (kommunestyret) i Sørvágur fra 1946 til 1954.

Etter den andre verdenskrig fikk Niclasen og Leif Waagstein i oppdrag å gjenreise et eksportsamvirke for færøyske fiskeprodukter. I 1948 etablerte de Føroya Fiskasøla med Niclasen som ordfører i representantskapet. Fra 1958 til 1969 var han administrerende direktør. Han spilte også en nøkkelrolle i gjenreisningen av Sjóvinnubankin, hvor han var styreformann fra 1956 til sin død i 1971. Han påtok seg også styreverv i J.F. Kjølbros virksomheter. 

Dánjal Niclasen var gresk konsul på Færøyene.

I 1976 ble det opprettet et legat i hans navn, som gir stipender til studier i fiskerifag.

## Referanser
Lunderston Bay

**Lunderston Bay** er en bukt på østsiden av Firth of Clyde i i Skottland. Bukten er er del av Clyde Muirshiel Regional Park og har en populær strand og et piknikkområde. Lunderston Bay ligger i regionen Inverclyde, sør for Gourock, og en sti går videre fra bukten til Inverkip.

## Bilder

Fil:Lunderston Bay path 15706.jpg|Kyststi fra Inverkip.
Fil:Lunderston bay southview 04 23.JPG|Sørover mot Clyde.
Fil:Lunderston Bay 25706.jpg|Strand og piknikkområde.


## Eksterne lenker
* Clyde Muirsheil
Mezzanego

**Mezzanego** er en kommune i storbyområdet Genova i den italienske regionen Liguria med 1638 innbyggere (2013).

## Referanser


## Eksterne lenker
*
Godebald (Skåne)

**Godebald** (- død ca. 1021) var biskop i Skåne, valgt av den danske konge.

Navnet kan tyde på at han kan ha vært av tysk avstamning. Han ble innkalt fra England av Svend Tveskjegg, og ble innsatt som kirkestyrer i det østlige Danmark. Han hadde sitt bispesete i Roskilde, men han virket også som Skånes lærer. Misjonsvirksomheten hans strakte seg både til Sverige og Norge. Godebald og prestene hans har således trolig bidratt vesentlig til at angelsaksisk kultur trengte frem i Norden.

I Lund domkirkes dødebok (i dag på Lunds universitetsbibliotek), den såkalte Necrologium Lundense fra 1100-tallet, står det at englenderen Godebald var den første biskop i Lund.

## Eksterne lenker
* Godebald i Dansk biografisk Lexikon
* ''Godebald i Skåne'', oresundtid.dk
Janne Log

**Janne Marie Log** (født 1967) er en norsk næringslivsleder. Per 2024 er hun daglig leder for Samvirkene, interesseorganisasjonen for norske samvirker. 

## Utdannelse
Log er utdannet cand. oecon. fra Universitetet i Oslo i 1992 og har senere tatt Solstrandprogrammet NHH/AFF og HPL/APHL fra IMD i Sveits.

## Karriere
Log har erfaring fra en rekke lederstillinger innen både næringsliv, akademia, organisasjonslivet og det offentlige, og har tidligere vært direktør for kommunikasjon, forskningsformidling og samfunnskontakt ved Handelshøyskolen BI, direktør for kommunikasjon og samfunnskontakt i Norsk Landbrukssamvirke, leder for politikk og myndighetskontakt i Juristforbundet og rådgiver i Næringsdepartementet, Samferdselsdepartementet og Konkurransetilsynet.

I 2017 ble hun ansatt som direktør for globale operasjoner, samfunn og kommunikasjon i Norges sjømatråd, en stilling som inkluderte ansvaret for rådets 14 globale kontorer.   

I tillegg til bakgrunnen fra PR-byrå og sjømatnæringen har Log også vært konserndirektør kommunikasjon og markedsføring i teknologiselskapet EVRY. Der ledet hun blant annet  arbeidet hvor EVRY, som et av de første selskapene i verden, har tatt i bruk Workplace by Facebook. Hun har også markert seg innen spørsmål om teknologi og likestilling.   

## Verv
Log har bred styreerfaring, og har tidligere vært styremedlem i Norsk-svensk handelskammer, Polyteknisk Forening og Vilomix. Hun har også vært medlem i valgkomiteen til både NHO og Abelia. I dag er hun nestleder i Svensk-norska fonden og i Oslo Runway. 

## Referanser
Ralph Stöckli

**Ralph Stöckli** (født 23. juli 1976 i Uzwil i Sveits) er en sveitsisk curler.

Stöckli etablerte en vellykket curlingkarriere på juniornivå, og han vant en bronsemedalje under junior-VM i curling i 1994. Stöckli avsluttet sin karriere som juniorcurler med å vinne bronsemedalje i 1998. Stöckli vant sølvmedalje i 2003 under curling-VM 2003 for herrer,  der det sveitsiske laget tapte mot Canada. Stöckli annonserte sin avgang fra det sveitsiske curlinglandslaget i 2010.

## Referanser


## Eksterne lenker
*
James G. March

**James Gardner March** (1928–2018) var en amerikansk organisasjonsforsker. March var professor ved Stanford University. Han er kjent for sin forskning på hvordan organisasjoner fatter beslutninger og organisasjonsteori. 

March tok bachelorgrad fra University of Wisconsin, master- og doktorgrad fra Yale University.

Tidlig i karrieren samarbeidet han med psykologen Herbert Simon om forskning på organisasjonsteori. 
Sammen med statsviteren Johan P. Olsen og Michael D. Cohen utviklet han i 1972 en systemanarkistisk modell for beslutninger i organisasjoner, den såkalte *garbage can*-modellen.

March var medlem av Det Norske Videnskaps-Akademi.
 
## Referanser


## Eksterne lenker
* Ansatteside ved Stanford
Lundy

**Lundy** er en øy ved kysten av England, og den største i Bristolkanalen. Øya ligger 19 km utenfor kysten av Devon, noe som tilsvarer om lag en tredel av avstanden over kanalen mellom England og Wales. Øya er 5 km lang og 1 km bred. Et havvarslingsområde i Storbritannia er kalt opp etter øya.

I 2007 var der 28 fastboende på øya. Blant disse er der en oppsynsmann, en øybestyrer, og bønder, samt ansatte ved en pub. De fleste bor i og rundt landsbyen Marisco sør på øya. De fleste besøkende er på dagsturer på øya.

I en leserundersøkelse i *[[Radio Times]]* i 2005 ble Lundy kåret til det tiende mest fantastiske underverket i Storbritannia. Hele øya har status som Site of Special Scientific Interest (sted av særskilt vitenskapelig interesse), og ble det første marine naturreservatet i England, samt den første marine vernesonen., noe som kom av det unike dyre- og plantelivet på øya. Øya er styrt av Landmark Trust på vegne av National Trust.

## Referanser


## Eksterne lenker
* 
* Lundy Field Society
* Lundy Birds
* Webkamera
3. etappe av Giro d’Italia 2011

**3. etappe av [[Giro d'Italia 2011]]** ble kjørt den 9. mai 2011 og gikk mellom Reggio Emilia og Rapallo. Hovedbruddet på etappen gikk etter litt over 30 kilometer da Gianluca Brambilla (Colnago-CSF Inox), Bart De Clercq (Omega Pharma-Lotto), Pavel Brutt (Katjusja) og Davide Ricci Bitti (Farnese Vini) tro til i pedalene og fikk en luke til hovedfeltet. Utbryterne opparbeidet seg etterhvert en luke på seks minutter før Lampre og HTC-Highroad posisjonerte seg i front av hovedfeltet og tok opp jakten på de fire i front. Forspranget ble spist inn for hver kilometer som ble tilbakelagt, men bruddet hold unna til toppen av etappens høyeste kategoriserte stigning på Passo del Brocco, og Gianluca Bramilla sikret seg 5 klatrepoeng og den grønne trøya foran den 4. etappen. 

Utbryterne ble tatt igjen da det gjenstod under 15 kilometer av etappen. Opp den siste stigningen stakk Ángel Vicioso, Pablo Lastras, Daniel Moreno og Christophe Le Mével i fra og skaffet seg en liten luke på 14 sekunder. På de siste kilometrene kom også David Millar opp til de fire i front, og det hele ble et spurtoppgjør der Vicioso viste seg sterkest og knep seieren foran Millar. Italieneren kunne dermed juble for sin første etappeseier i Giroen, mens Millar tok over ledelsen i sammendraget.

I ettertid vil etappen bli husket for en tragisk ulykke der Wouter Weylandt døde i utforkjøringen fra Passo del Bocco. Belgieren mistet kontrollen på sykkelen og kjørte rett i en fjellvegg og lå hardt skadet på bakken da rytterne som utgjorde den bakerste grupettoen, passerte ulykkestedet. Medisinsk personell kom til og jobbet med gjennoppliving på stedet i førti minutter, men Weylandts liv stod ikke til å redde. Den 26 år gamle Leopard-Trek-rytteren etterlot seg sin gravide kone. Dette var det fjerde dødsfallet i rittets historie. Arrangøren avlyste følgelig premieseremonien etter etappen og kunngjorde at rittet ville forsette. 

## Manglende ryttere
* **108**  Wouter Weylandt (LEO) omkom på etappen.

## Referanser


## Eksterne lenker
*  Resultater på gazzetta.it
*  Resultater på gazzetta.it
De Doelen

**De Doelen** er en konsertarena og kongressenter i Rotterdam, Nederland. 

De Doelen ble opprinnelig bygd i 1934, men så ødelagt i 1940 under andre verdenskrig. Den ble bygd opp igjen i 1966, men har senere blitt renovert og ombygd.
De Doelen har en rekke fasiliteter, inkludert *Grote Zaal* (en 2200-seters konsertsal), to mindre haller som hver har plass til om lag 700 mennesker, og konferanserom. Konsertlokalet har blitt brukt i forbindelse med større musikkarrangementer som europamesterskapet for brassband.

## Referanser


## Eksterne lenker
*
Barfotleger

**Barfotleger** (kinesisk: 赤脚医生, pinyin: *Chijiao yisheng*) var kinesiske bønder eller studenter sendt ut til landsbygden som hadde fått en viss medisinsk utdannelse (som kunne variere fra noen uker til et drøyt år) for å arbeide på landsbygden der det ikke var noen regulært utdannede leger. De ble utstyrt med som regel heller sparsommelige forråd av  både vestlig og kinesisk medisin. 

Systemet med barfotleger, som ble institusjonalisert på midten av 1960-tallet, opphørte i begynnelsen av 1980-tallet i samband med at folkekommunene ble avviklet. I samband med avviklingen ble barfotlegene tilbudt å ta en eksamen som, dersom de bestod den, gav dem retten til å praktisere som landsbyleger.

## Barfotlege-utdannelsen
Da den engelske kirurgen Joshua S. Horn arbeidet i Kina på 1960-tallet ga han følgende beskrivelse av barfotlegenes grunnutdannelse:

«De første to ukene studerte de anatomi og fysiologi, dissekerte griser og gikk på forelesninger der det ble demonstrert modeller og lysbilder. Etter dette innføringskurset ble de undervist i grunnprinsippene innen bakteriologi og patologi om morgenen, og i klinisk medisin og hygiene om ettermiddagen. De lærte å påvise mikrober i forurenset vann og egg av innvollsorm i ekskrementer. De lærte å sikre drikkevannet, å behandle latriner, å sterilisere kanyler og sprøyter og sette injeksjoner. De lærte hvordan smittsomme sykdommer spres og hvordan de skal diagnostiseres. De fulgte sine lærere på visittene, lærte å bruke stetoskopet, å ta opp en sykehistorie, å diagnostisere vanlige sykdommer og å oppdage tegn på alvorlig sykdom. De undersøkte pasienter som kom til klinikken og diskuterte sine funn med den legen som hadde vakt. De konsentrerte seg om noen få sykdommer som var vanlige i de traktene og om bruken og doseringen av omkring førti medikamenter. De lærte seg femti akupunkturpunkter og de symptomkompleksene disse kontrollerte, og de trente i å bruke akupunkturmetoden. Hver student ble utstyrt med en godt illustrert bok som var skrevet for barfotleger».

## Referanser
Didier Burkhalter

**Didier Burkhalter** (født 1960) er en sveitsisk politiker fra det liberale partiet FDP Schweiz. 

Burkhalter var medlem av den lovgivende forsamlingen i kantonen Neuchâtel mellom 1990 og 2001. Fra 2003 til 2007 var Burkhalter medlem av Nasjonalrådet. 

Den forente forbundsforsamlingen valgte i 2009 Burkhalter som medlem av Forbundsrådet (regjeringen) som etterfølger av Pascal Couchepin. Han ble i 2012 valgt til stedfortredende leder av Forbundsrådet og 5. desember 2013 valgt som leder av Forbundsrådet for 2014. Den 14. juni 2017 kunngjorde han sin avgang fra Forbundsrådet.  

Burkhalter har et lisensiat i økonomi. 

## Referanser


## Eksterne lenker
* 
* Biografiske opplysninger på internettsiden til Sveits' utenriksdepartement
Handelshuset Thommesen – Smith

__NOTOC__

**Handelshuset Thommesen – Smith** i Arendal ble grunnlagt 23. mai 1832.

## Eierskap
Bak sto Thor Thommesen, som opprettet firmaet *T. Thommesen*. 1. juni 1860 ble firmanavnet endret til *T. Thommesen & Søn*, da sønnen Jens T. Thommesen ble opptatt som kompanjong (uten eierskap). 10. juli 1876, etter at både grunnleggeren og hans hustru var døde, ble firmaet delt mellom svigersønnen Julius M. Smith og sønnen Jens. Etter Jens død overtok hans hustru Gunhild Birgithe Thommesen (1845–1937) ektemannens halvdel av selskapet. 7. desember 1903 ble Smiths sønn Mads Henrik Smith og Thommesens sønner, Thor Thommesen og Olaf Thommesen, tatt opp i firmaet. 24 dager senere trådte Smith og enkefru Thommesen ut av selskapet og overlot eierskapet til de tre barna, med like stor del hver. Da Olaf Thommesen døde i 5. desember 1922 ble nevøen Jens T. Thommesen tatt opp i selskapet. Da Mads Henrik Smith døde 7. juli 1933 satt Thor Thommesen og sønnen Jens som eneinnehavere, hvor passiva og aktiva tilhørte sistnevnte.

## Virksomhet
Firmaet *T. Thommesen* startet med assortert engros- og detaljhandel frem til 1868, så manufakturhandel til 1857. Etter dette kommisjonshandel med danske varer til 1862, så korn til 1874. Fra 1834 til 1916 drev firmaet med rederivirksomhet. Selskapet styrte og finansierte firmaene *T. Thommesen & Smith*,* Smith & Thommesen*, og skipene som etter 1. oktober 1898 ble drevet som egne aksjeselskap.

5. juni 1857 ble firmaet *T. Thommesen & Smith* opprettet for å drive trelasthandel og skipsbyggerivirksomhet. Dette firmaet ble formalt oppløst 19. juli 1878. Svogrene Smith og Thommesen drev mye forretninger sammen, og de begynte å bruke firmanavnet *Smith & Thommesen* rundt 1867. Dette firmaet drev med trelasthandel, selfangst og gruvedrift. Av eiendeler var Strømsbu sag, Rygene brug, Løgebergskåret skipsverft, Frolands verk og flere store skogeiendommer. Ut fra selskapet ble *[[Rygene - Smith & Thommesen|AS Rygene Træmassefabriker]]* utskilt som eget selskap, som tok seg av tresliperiet på Rygene.

Sentrum i firmaets virksomhet var kjøpmannsgården som går under navnet Thommesengården.

## Skip bestyrt av T. Thommesen & Smith (1834–1916)

I tillegg var det cirka 20 skip som seniorsjefene var partredere i, men som ikke ble bestyrt fra selskapet.

## Kilder
*Aalholm, Olav Anton & Vevstad, Andreas: *Handelshuset Thommesen-Smith, Rygene Træmassefabrikker*, 1983
OXA

**OXA** (**Søværnets museum for trådløs telegrafi**) er en tidligere kystradiostasjon som ligger rett bak Mastekranen på Holmen i København og fungerer som museum.

Bygningen ble opprinnelig oppført på Frederiksholm i 1908 og  inneholdt Danmarks første kystradiostasjon. Navnet OXA kommer fra kallesignalet. Bygningen ble oppført av arkitekt Olaf Schmidth.

Radiostasjonen ble utvidet i 1905 og betjente både flåten og handelsflåten.

Den nedlagte radiostasjonen ble flyttet fra Frederiksholm til Nyholm i 2003 og gjeninnviet som muesum.

## Eksterne lenker
* Kystradiostation OXA
* Olaf Schmidth hos Weilbach
Jernbane i USA

**USAs jernbanenett** består pr. 2014 av totalt 293&nbsp;564 kilometer med normalsporet skinnegang. Det er verdens mest omfattende jernbanenett målt i total sporlengde . Mesteparten av sporene er privateide, og det er først og fremst gods som fraktes av de forskjellige private aktørene. Siden 1983 har alle langdistanse passasjertog i USA blitt kjørt av det føderale selskapet Amtrak. Mange av storbyene har skinnegående kollektivtransport - både over og under bakken. Disse er sjelden tilknyttet det øvrige jernbanenettet.

## Historie
Den første jernbanen i USA åpnet i 1826 og var en industrijernbane i forbindelse med et steinbrudd. Baltimore & Ohio Railroad (B&O) ble som USAs første jernbaneselskap stiftet i 1827. Jernbanene ble bygd av private selskaper og var konsesjonsbelagt. Den første transkontinentale jernbanen ble åpnet i 1869.

Utover 1900-tallet økte privatbilismen i USA, og etter andre verdenskrig begynte selskapene å avvikle ulønnsomme passasjertog. 

## Internasjonale forbindelser
USA har direkte forbindelser med Canadas og Mexicos jernbanenett. Flere av USAs jernbaneselskaper - inkludert Amtrak har grensekryssende togtrafikk.

## Referanser


## Kilder
*  Railroads and the Making of Modern America, Universitetet i Nebraska
Ángel Vicioso

**Ángel Vicioso Arcos** (født 13. april 1977) er en profesjonell spansk landeveissyklist. Vicioso syklet som profesjonell rytter fra 1999 til 2017. Hans beste plasseringer er to 2.-plasser i Baskerland rundt og en etappeseier i Giro d'Italia 2011.

Visioso var blant de trettitalls profesjonelle syklister som i 2006 ble navngitt som klienter av dopinglegen Eufemiano Fuentes.

## Meritter

;2000
:2. etappe, Vuelta a la Rioja
;2001
:4. etappe, Volta ao Alentejo
:GP Miguel Indurain
:Clásica de Sabiñánigo
;2002
:GP Miguel Indurain
:Klasika Primavera
;2003
:7. etappe, Catalonia rundt
:2. etappe og 2.-plass sammenlagt, Baskerland rundt
;2006
:4. etappe og 4.-plass sammenlagt, Sveits rundt 
;2007
:1. etappe, Vuelta a Asturias
:3. etappe og 2.-plass sammenlagt, Baskerland rundt
:1. og 3. etappe, 2.-plass sammenlagt, Vuelta a la Comunidad de Madrid 
:2.-plass sammenlagt, Vuelta a Murcia
;2008
:1. etappe og sammenlagt, Vuelta a Asturias 
:2. etappe, Vuelta a la Comunidad de Madrid
;2009
:6. etappe, Vuelta a Asturias
;2010
:Vuelta a La Rioja
:Gran Premio de Llodio
:2. etappe og poengkonkurransen, Vuelta a Asturias 
;2011
:GP Industria & Artigianato di Larciano
:3. etappe, Giro d'Italia
;2015
:Gran Premio Miguel Indurain

## Referanser


## Eksterne lenker
* 
*
Vester Voldgade (København)

**Vester Voldgade** er en gate i Indre By i København som går parallelt med 
H.C. Andersens boulevard, fra Christians Bbrygge i sydøst til Jarmers plass i nordvest. Gaten passerer blant annet Nationalmuseet, Vartov, Regnbuepladsen og København rådhus med Rådhuspladsen.

Den ligger i forlengelse av gatene Øster og Nørre Voldgade, og i likhet med disse følger den vollene som var del av befestningen rundt det gamle København, til disse ble slettet i 1885.
## Historie

Historisk var Vester Voldgade bare et smalt strede mellom vollen og husrekkene, og het den gangen **Filosofgangen**. Helt til 1885 lå den mellom havnen og våre dagers rådhusplass, som den gang ble kalt Halmtorvet. Filosofgangen var populær til spaserturer, og Luxdorph (1716–88) noterte 19. juli 1787 i dagboken sin at det hadde vært bråk «i den Philosofiske Gang» dagen før, og at politiet og kommandanten var slått tilbake. Opprøret ble likevel slått ned dagen etter. I 1799 pågikk fortsatt ryddearbeid etter Københavns brann i 1795, og folk klaget over det ble slengt rusk fra branntomtene i Filosofgangen. I den ekstremt tettbygde bykjernen ble det om sommeren også tørket klær i trærne langs Filosofgangen. 
I *Politivennen* 30. juni 1804 stod å lese at denne klestørken «uleiliger de spaserende og er dessuten ofte et vemmelig syn, som skremmer folk vekk.»

Filosofgangen førte fra Vartov til havnen (der Langebro lå), og var den delen av vollene som ble fjernet aller sist. Langebro lå for enden av gaten helt til 1903. Da ble den etablert som svingbro for enden av Vester Boulevard, den som nå kalles H.C. Andersens Boulevard. Vester Voldgade munner i dag ut i Lille Langebro (for sykler og gående) på havnesiden. 

## Referanser


## Eksterne lenker
* Om Vester Voldgade hos Københavns kommune
Lungepest

**Lungepest** er en form for pest, forårsaket av pestbakterien *[[Yersinia pestis]]*.

Lungepest har en dødelighet nær 100 %, og finnes i to former, primær og sekundær. Ved sekundær lungepest blir bakterien spredt fra pasientens lymfeknuter til lungene via blodet. Ved primær lungepest blir bakterien spredt fra menneske til menneske ved hoste og lignende. Det har vært spekulert i om lungepest kan ha vært årsaken til svartedauden, men blant annet fordi lungepest er mindre smittsomt enn influensa, er det lite sannsynlig.

## Tegn og symptomer
Symptomer på lungepest inkluderer ofte feber, kortpusthet, hodepine, brystsmerter, muskelsvakhet, hoste, hemoptyse og. dyspné.

## Behandling
Lungepest er en svært aggressiv infeksjon som krever tidlig behandling. Antibiotika må gis innen 24 timer etter første symptomer for å redusere risikoen for død. Streptomycin, gentamicin, tetracykliner og kloramfenikol er alle i stand til å drepe pesten.

## Referanser
Kristoffer Skau

**Kristoffer Skau** (født 13. mars 1985) er en norsk tidligere ishockeyspiller som fra 2003 til 2015 spilte løper for Furuset Ishockey. Moderklubben hans er Vålerenga. Skau spilte for Ski Hockey 2015/16, han la opp etter det.

## Referanser


## Eksterne lenker
*
Skindergade (København)

**Skindergade** er en gate i Indre By i København.

Den strekker seg over 400 meter fra Købmagergade i nordøst til Gammeltorv i sydvest. Gatens navn har røtter tilbake til 1400-tallet, hvor den var hjemsted for flere forskjellige garvere og skinnhåndverkere som remsnidere, pung-, sadel- og hanskemakere. Å *skindre* betød å trekke huden av de slaktede dyr.

Fra 1530 fantes også slakterne her, fordi de alminnelige slakteboder ble flyttet hertil fra Købmagergade. Bodene ble plassert på hjørnet av Klosterstræde/Kejsergade, og lå her inntil 1807.

Her lå tidligere Café Teatret.

Sidegater til Skindergade mellom Gammeltorv og Købmagergade er Skoubogade, Fiolstræde, Jorcks Passage, Klosterstræde, Lille Kannikestræde og Kejsergade**.**

## Referanser


## Eksterne lenker
*
Lunga (Treshnish Isles)

* *Ikke forveksle med [[Lunga (Firth of Lorn)]].*

**Lunga** (skotsk-gælisk: *Lungaigh*) er den største av øygruppen Treshnish Isles i Indre Hebridene, Skottland. Øya er  en del av regionen Argyll and Bute, og sammen med resten av øygruppen er Lunga en del av Loch Na Keals nasjonale naturskjønne område. Øya er ubebodd.

## Historie
Lunga har vulkansk opphav og er skildret som «en grønn juvel i en påfuglgrønn sjø». Stedsnavnet synes å ha en norrøn opprinnelse, *Langr-oy*, «øya med langskip». Det er tilsvarende med en annen øy med samme navn, Lunga i Firth of Lorn.

Øya var befolket fram til 1800-tallet, og man kan fortsatt se rester av svarthus her. Nordøst på øya ligger ruinene av en landsby som ble forlatt i 1857.

## Plante- og dyreliv

Lunga har status som *[[Site of Special Scientific Interest]]* («sted med særskilt vitenskapelig interesse») på grunn av det rike plantelivet. Her finnes mange sjeldne og utrydningstruede planter som kusymre, tiriltunge, orkideer, strandsmelle, strandnellik, sverdlilje, murer, og østersurt. 

Det lever gråsel i farvannet rundt øya, og av fugler finner man havsvale, krykkje og havlire. Teist, lundefugl og alke hekker på Lunga og på Harp Rock, en staur like ved øya. Hvitkinngås dukker opp på øya hver vinter.

Om sommeren besøker turistbåter Lunga fra Ulva Ferry, Tiree, Tobermory, Iona og Ardnamurchan. Øyas tusenvis av ynglende lundefugler, som er lite sky og lar besøkende nærme seg innen få meter fra dem, er øyas hovedattraksjon.

## Referanser


## Eksterne lenker

* Isle of Lunga Visitor Guide, ved Craig Neil
Stagnasjon

**Stagnasjon** kan referere til følgende:
* Økonomisk stagnasjon, ingen eller treg økonomisk vekst.
* Naturvitenskapelig stagnasjon, stagnasjon av vann eller luft.
* Stagnasjonsæraen, en periode med økonomisk stagnasjon i Sovjetunionen.
Lungepulsåre

**Lungepulsåren**, også kalt *pulmonalarterien*, fører blod fra hjertet til lungene. Det er den eneste pulsåren som leder blod med lavt oksygeninnhold.

Lungepulsåren går av fra høyre hjertekammer, mellom hjertekammeret og pulsåren sitter pulmonalklaffen. Starten på pulsåren er *hovedstammen*, og denne er kort og bred. Den deler seg i venstre og høyre sidegren, en i hver lunge.

I fostersirkulasjonen har lungepulsåren også forbindelse med hovedpulsåren; *[[Ductus arteriosus]]*.
Økonomisk stagnasjon

**Økonomisk stagnasjon**, ofte bare kalt kalt **stagnasjon**, er en lengre periode med liten eller ingen økonomisk vekst (tradisjonelt målt i BNP-vekst). *Økonomisk stagnasjon* er ikke nødvendigvis et tegn på dårlig politisk styring fordi økonomien kan påvirkes av katastrofer eller demografiske årsaker. Teoriene om *økonomisk stagnasjon* har opphav fra Den store depresjonen.
Larslejsstræde (København)

**Larslejsstræde** er en gate i Indre By i København.

I 1571 kan man lese om *Lasse Leegs stræde* etter en mann av samme navn, som i mange år hadde hatt en gård i gaten. Stavemåten varierte såsom Lasse-, Laurs-, Leeg-, Leyell-, og Leig til sidst nedslitt til Larslejsstræde.

Strædet er dog eldre, og var i middelalderen adgangsvei til Skt. Johannes og Skt. Birgitte Alters gård samt til Sankt Peders kirkegård. Gaten var opprinnelige en blind sidegate til Sankt Peders Stræde. Den 14. mars 1495 kan man lese: *"...thet lille strede som ær mellem sancti Peders(stræde) oc then bolegh som her Jens vicarius till sancte Birgitte alters nu udj boer".*

Dikterpresten Kaj Munk bodde i Larslejstræde 1 i årene 1919-21, hvilket fremgår av en minneplate på huset. I nr. 11 befinner seg Brødrene Petersens Jomfrukloster.

## Referanser


## Eksterne lenker
* 
* Bilder av Larslejsstræde på indenforvoldene.dk

## Litteratur
* Bogan, Evan: *Københavns gadenavne*, Bogans forlag, 2003
Kesia

**Kesia** er et jentenavn med bibelsk opphav. Det var navnet på en av Job sine døtre. «Den ene datteren kalte han Jemima, den andre Kesia og den tredje Keren-Happuk.»
‭‭Job‬ ‭42:14‬ ‭NB‬‬
https://www.bible.com/102/job.42.14.nb I senere historie blir det regnet for å ha
afrikansk opprinnelse, og var på sitt mest populære i 1996. Kesia betyr ønskelig, jordbundet, favoritt eller kanelblomst. De fleste som heter Kesia i Norge har norske etternavn. Kun 65 personer i Norge har dette navnet.
Lunna Holm

**Lunna Holm** er en liten, ubebodd øy i nærheten av sundet Lunna Ness på øya Mainland, Shetland, Skottland. Øyas høyeste punkt ligger 27 meter over havet. Den har ingen naturlig havn, og har bratte klipper rundt hele den gresskledde øya. Det er ingen hus på øya, men har et fyrtårn.

## Fyrtårn
Lunna Holm fyr er et aktivt fyr som ligger på Lunna Holm ved østinngangen til Yell Sound. Den ble bygget i 1985 i glassfiber, den er helautomatisert og drives av solenergi; den avgir tre hvite, røde eller grønne blink hvert 15. sekund avhengig av retningen.

## Referanser


## Eksterne lenker

*A stop off at Lunna Holm, ''UK Lighthouse Tour 8. august 2021, har flere beskrivende dronebilder
Marettimo

**Marettimo** er en av De egadiske øyer i Middelhavet vest for Sicilia i Italia. Den er en del av kommunen Favignana, naboøya. Fra Trapani er det omtrent en time med båt til øya. 

Marettimo er den nest største av de tre egadiske øyer. Det høyeste punktet er Monte Falcone med en høyde på 686 meter over havet. Øyen har omtrent 300 innbyggere, som hovedsakelig livnærer seg på fiske og tradisjonelt håndverk. 
Det antikke navnet på øyen er Hiera, som har gresk opphav. Det greske navnet på øyen var *Hiera Nesos*, som betyr «Hellig øy».
Aleksander Rindal

**Aleksander Nygaard Rindal** (født 4. september 1989) er en norsk tidligere ishockeyspiller, som spilte back.

Han spilte fast på Lillehammers A-lag fram til 2016 og har 408 kamper for Lillehammer. Han avsluttet karrieren sin i Franske Dijon i Ligue Magnus sesong  2016/17. Rindal fikk en sesong i Södertälje SK. Han har representert Norge på U16 og U18.

Han er bror til Knut Robert Rindal som også spilte hos Lillehammer.

## Referanser


## Eksterne lenker
*
Jan Robin Furuseth Lereng

**Jan Robin Furuseth Lereng** (født 5. desember 1990 i Gjøvik) er en norsk tidligere ishockeyspiller som fra 2010 spilte løper for moderklubben Gjøvik Hockey til 2020. Han har også spilt på Lillehammer IK (2007–2010) og for Tønsberg Vikings.

## Referanser


## Eksterne lenker
*
Kent Inge Kristiansen

**Kent Inge Kristiansen** (født 29. mars 1969 i Hamar) er en norsk tidligere ishockeyspiller og trener. Moderklubben hans er Storhamar Dragons der han spilte 7 sesonger. Han har også spilt på Gjøvik Hockey, TIK. Senere gikk ferden til Utrecht og Amsterdam i Nederland og fysioterapeutstudier før han returnerte til hjembyen og tok fatt på treneroppgaver i yngres avdeling.

## Meritter
* Norgesmester 1 gang, 
* Seriemester 2 ganger, 
* Juniorverdensmester B-pulja.

## Referanser


## Eksterne lenker
* 
*
Luptsje-Savino

**Luptsje-Savino** (russisk: Лупче-Савино) er en elv sør på Kolahalvøya i Murmansk oblast, Russland. Elva er 22 kilometer lang, og har et nedbørfelt på .

Luptsje-Savino springer ut fra Bolsjoje Savino, og munner ut i Kandalaksjabukta i Kvitsjøen.

## Referanser
Luptsje-sjøen

**Luptsje-sjøen** (russisk: Озеро Лупче) er en liten innsjø på Kolahalvøya i Murmansk oblast, Russland. Sjøen ligger i nærheten av Kandalaksja, og i en høyde på 23,1 meter over havet. Elven Luptsje-Savino går ut fra innsjøen.

## Referanser
Lupja

**Lupja** (russisk: Лупья) er en elv i Perm kraj i Russland. Den er en av elven Kamas sideelver fra venstre, i Volgas nedbørfelt. Elven springer ut i nærheten av grensen mot republikken Komi og renner sørover. Lupja har en lengde på 128 kilometer og et nedbørfelt på . Lupja har et fall på totalt 191 meter, og et gjennomsnittlig fall på 0,4 meter pr kilometer.

Lupjas eneste sideelv er Sotsj, fra venstre.

## Referanser
Dansken & Fingern

***Dansken & Fingern*** er et norsk humorprogram med Esben Selvig og Thomas Gullestad som gikk på Viasat 4 i 2011. Programmet hadde mange likheter med den svenske duoen Erik & Mackan, samt amerikanske *[[Jackass]]*, og gikk i hovedsak ut på at frontfigurene Esben Selvig («Dansken») og Thomas Gullestad («Fingern») fant på sprøe stunts, skadet seg selv og drev gjøn med folk. Programmet var fullt av pinlige seanser og absurde situasjoner som oppstod når de to kompisene oppsøkte pussige miljøer, utfordret hverandres svakheter og testet etablerte sannheter og fenomener. Programmet gikk på mandager.

Innslaget «Fingern henges i kroker» ble kåret til årets TV-øyeblikk under Gullruten 2011.

Serien ble i snitt sett av 64 000. Repriser på TV3 er ikke med i beregningen.

## Referanser
Birger Gjestland

**Birger Gjestland** (født 15. mars 1888 i Tysnes, død 21. april 1975) var en norsk forretningsmann, best kjent som en av grunnleggerne av Sportsklubben Brann. 

Gjestland hadde eksamen fra Krigsskolen (1908) og Bergens Handelsgymnas (1910), og hadde også to studieår i England og Tyskland. I løpet av årene opparbeidet han seg et stor kontaktnett, og et navn i næringslivet. I 1915 startet han sin egen forretningsvirksomhet, *A/S Birger Gjestland*, og var gjennom årene styremedlem og innehaver i en rekke bedrifter. 

Gjestland hadde en stor interesse for sport og fotball, og i 1908 var han med i gruppen som stiftet Ski- og Fotboldklubben Brann, som senere tok navnet Sportsklubben Brann. Navnet på klubben var det Gjestland som kom opp med, og navnevalget stod mellom Brann og Fart. 

I 1928 ble han utnevnt som æresmedlem av Sportsklubben Brann. Han var tildelt kongens fortjenstmedalje i gull.

## Bedrifter
* A/S Birger Gjestland – Innehaver
* A/S Hausvik og Co – Innehaver
* Birger Gjestlands Hermetikfabrik A/S – Innehaver
* Skibs-A/S «Granada» – Innehaver
* A/S Hermetikfabrikkenes Brislingcentral – Styremedlem
* Norbest Canning og Co A/S – Styremedlem
* A/S Raastofcentalen – Styremedlem
* De Norske Hermetikfabrikkers Landsforening – Styremedlem

## Referanser




## Kilder
* Runeberges sider om Gjestland
Posthornsnegl

:*«Posthornsnegl» kan også referere til [[storskivesnegl]] (Planorbarius corneus) eller [[skivesnegler]] (Planorbidae).*
**Posthornsnegl** (*Marisa cornuarietis*), er en art av eplesnegler.
Den lever i ferskvann, nord i Sør-Amerika, og flere av de sørligste øyene i Karibia.
Den er også introdusert i Nord-Amerika.

De to artene i slekten *Marisa* har en overflatisk likhet med storskivesnegl (*Planorbarius corneus*) som også kalles posthornsnegl, men det er ikke noe nært slektskap mellom dem.

Skallet har en diameter på 35–50&nbsp;mm, noen ganger større.
Denne sneglen har en lunge i tillegg til gjeller.
Den foretrekker stillestående eller sakteflytende ferskvann. Den eter vannplanter, alger, detritus og åtsel.

## Eksterne lenker
* 
*  Pesticides Database - Chemical Toxicity Studies
*  ''Marisa cornuarietis'' at the Apple Snail Website
*  ''Marisa cornuarietis'' (Linnaeus, 1758) at Gulf of Mexico Program
Bambusteppet

**Bambusteppet** er en betegnelse som var mest utbredt i 1950-årene og 1960-årene, som en parallell til jernteppet i Europa. Betegnelsen dekket grensen mellom Kina og dets allierte på den ene siden og ikke-kommunistiske asiatiske land på den andre. Betegnelsen er ofte blitt anvendt om grensen mellom Nord- og Sør-Korea samt om grensen mellom de kommunistiske og de mest vestlig orienterte land i Asia.

Betegnelsen *bambusteppet* ble imidlertid mindre benyttet enn den tilsvarende europeiske betegnelsen *jernteppet*, noe som har sammenheng med at mens den europeiske situasjonen var opprettholdt nærmest statisk gjennom omkring 40 år, skiftet bambusteppets grense jevnlig i takt med allianseforskytninger samt i forbindelse med splittelsen innenfor den russisk-kinesiske alliansen.

De forbedrede relasjonene mellom særlig Kina og den vestlige verden – ikke minst forholdet til USA – resulterte i at betegnelsen ikke lenger er så relevant som tidligere, med unntak av grensen mellom Nord- og Sør-Korea.
Tiangong 1

**Tiangong 1** (kinesisk: , pinyin: *Tiāngōng 1*, betyr «Det himmelske palass nr. 1») er Folkerepublikken Kinas første romstasjon. Den er først og fremst et testmiljø for sammenføring og kopling av fartøyer, og utvikling av dokkingteknologi for større romstasjoner. Stasjonen ble skutt opp den 29. september 2011. Den er en del av romstasjonprogrammet Tiangong, også kjent som «Project 921-2», som har som mål å sette en fullskala romstasjon med semi-permanent besetning i bane innen 2020.

Tiangong 1 er en 8,5 tonn tung romlaboratorium-modul, og Shenzhou 8, Shenzhou 9 og Shenzhou 10 dokket med den i dens toårige liv. Modulen har en trykksatt kabin på 15 m³ og plass til tre personer. Den er utstyrt med treningsutstyr og to sovestasjoner. Innsiden er malt med to farger, hvor den ene representerer bakken, og den andre himmelen. Dette er gjort for å hjelpe astronautene til å orientere seg uten tyngdekraft.

Stasjonen ble skutt opp med en Chang Zheng 2F/G rakett den 29. september 2011 kl. 05.16 Beijingtid fra utskytningsfelt 4 ved Jiuquan satellittutskytningssenter i Gobiørkenen. Tiangong-1 ble plassert i lav jordbane. Med en inklinasjon på 42 grader er stasjonen synlig med det blotte øye kun fra lavere breddegrader.

21. mars 2016, etter at levetiden var utvidet med to år, opplyste Kinas nasjonale romadministrasjon at Tiangong-1 offisielt hadde avsluttet tjeneste. I september hadde de mistet kontakt med stasjonen, og antok at den ville komme inn i atmosfæren og brenne opp sent i 2017. Stasjonen falt ned 2. april 2018, og brant opp over Stillehavet

## Referanser




## Eksterne lenker
* 
*  Animasjon av Tiangong-1 på Youtube
Lusofoni

**Lusofoni** er et uttrykk som brukes om kulturen rundt det portugisiske språk. En *lusofon* person er en som er portugisisktalende. Ordet stammer fra navnet på den romerske provinsen Lusitania, som omfattet det området som i dag er kjent som Portugal.

Begrepet lusofoni omfatter mer enn bare å være portugisisktalende. Det viser til mennesker med en kulturbakgrunn som er nært knyttet til det portugisiske språket, uavhengig av etniske og geografiske ulikheter. Den lusofone kulturen er en arv fra det portugisiske imperiet. Fortsatt eksisterer det en kulturell og politisk tilknytning mellom landene som tidligere tilhørte dette imperiet, noe som blant annet kommer til uttrykk gjennom Samveldet av portugisiskspråklige land, som ble dannet i 1996.

Den lusofone verden består av Portugal, Angola, Brasil, Kapp Verde, Guinea-Bissau, Macao, Mosambik, São Tomé og Príncipe og Øst-Timor, samt andre portugisisktalende samfunn rundt om i verden. Det er totalt ca 280 millioner mennesker rundt om i verden som er portugisisktalende.

## Se også
*Lusitania

## Eksterne lenker
* Ein smak av lusofoni **(portugisisk)**
Cun

**Cun** (kinesisk: 寸, pinyin: *cùn*, Wade-Giles: *ts'un*) eller **sun** (japansk), på norsk: *tommel*) er et tradisjonelt kinesisk og japansk lengdemål. Opprinnelig var utgangspunktet en tommels bredde, men etterhvert ble den som en tommels lengde.

Enheten er definert som 1/10 chi/shaku; idag i Japan 3,03 cm, i Kina 3,33 cm.

I tradisjonell kinesisk medisin benyttes den tradisjonelle beregningen av *cun*, altså som en tommelbredde. Dette er relevant innen akupunktur, som benytter *cun* for å beregne stikkpunktene for nålene. En *cun* er da en relativ enhet, alt eller personens tommebredde der de to ytre knoklene møtes. 

## Referanser
Flyktningerennet

**Flyktningerennet** (svensk: *Flyktingloppet*) er et 44 kilometer langt internasjonalt, årlig turrenn på ski som går fra Nordli i Lierne kommune i Trøndelag til Gäddede i Strömsund kommune i Sverige. Det har blitt arrangert siden 1950 av Lierne IL og Gäddede SK. Rennet går til minne om dem som måtte flykte fra Norge til Sverige under 2. verdenskrig, og store deler av løypa går langs traseen som ble brukt av flyktningene.

I tillegg til rennet på 44 kilometer på søndag arrangeres det også et renn på 15 kilometer på lørdag langs den siste delen av løypa. Det har vært kvinneklasse i Flyktningerennet siden 1964, da bare på 15 kilometer. Siden 1993 har både mennenes og kvinnenes seniorklasse vært på 44 kilometer. I 2011 deltok til sammen (lørdag og søndag) ca. 2200 langrennsløpere i Flyktningerennet.

Den lange løypa starter på Stortangjorda i Sandvika i Nordli og går via Kvelifjellet, Kvemoen, grenserøysa ved Kvesjøen, og Muruhatten til Gäddede. Den korte løypa starter på Grenserøysmyra ved Kvesjøen og går i samme trasé som den lange løypa, hovedsakelig på svensk side, til Gäddede. Høyeste punkt på den lange løypa er 635 moh. på Kvelifjellet, på den korte løypa er høyeste punkt i overkant av 550 moh. på Muruhatten.

Flyktningerennet ble avlyst i 1982, da ankomstveien til Lierne ble overflommet av isblokker i Sanddøldalen. 

Flyktningerennet 2020 og 2021 ble avlyst på grunn av koronaviruspandemien.

## Vinnere herreklassen 1950–2026

## Vinnere av dameklassen 1964–2026

## Referanser


## Eksterne lenker
* Flyktningerennet (besøkt 9. mai 2011)
* Flyktingloppet
* Fintur.no: Flyktningerennet vist på kart
Pseudotropheus

se teksten

***Pseudotropheus*** er en gruppe ciklider som er endemiske til Malawisjøen.
Artene i gruppen er munnrugere.

## Arter (utvalg)

* *[[Pseudotropheus acei]]*
* *[[Pseudotropheus ater]]*
* *[[Pseudotropheus aurora]]*
* *[[Pseudotropheus barlowi]]*
* *[[Pseudotropheus crabro]]*
* *[[Pseudotropheus cyaneus]]*
* *[[Pseudotropheus demasoni]]*
* *[[Pseudotropheus elegans]]*
* *[[Pseudotropheus elongatus]]*
* *[[Pseudotropheus emmiltos]]*
* *[[Pseudotropheus estherae]]*
* *[[Pseudotropheus fainzilberi]]*
* *[[Pseudotropheus flavus]]*
* *[[Pseudotropheus fuscoides]]*
* *[[Pseudotropheus fuscus]]*
* *[[Pseudotropheus galanos]]*
* *[[Pseudotropheus gracilior]]*
* *[[Pseudotropheus heteropictus]]*
* *[[Pseudotropheus lanisticola]]*
* *[[Pseudotropheus livingstonii]]*
* *[[Pseudotropheus lombardoi]]*
* *[[Pseudotropheus longior]]*
* *[[Pseudotropheus lucerna]]*
* *[[Pseudotropheus macrophthalmus]]*
* *[[Pseudotropheus microstoma]]*
* *[[Pseudotropheus minutus]]*
* *[[Pseudotropheus modestus]]*
* *[[Pseudotropheus novemfasciatus]]*
* *[[Pseudotropheus purpuratus]]*
* *[[Pseudotropheus pursus]]*
* *[[Pseudotropheus saulosi]]*
* *[[Pseudotropheus socolofi]]*
* *[[Pseudotropheus thapsinogen]]*
* *[[Pseudotropheus tropheops]]*
* *[[Pseudotropheus tursiops]]*
* *[[Pseudotropheus williamsi]]*

## Eksterne lenker
*
FIFF

**FIFF** (akronym for *fag, individ og fellesskap i fokus*) er et nettbasert dokumentasjonssystem pedagogisk laget for læring og kvalitetssikring. Systemet er tilrettelagt først og fremst for behovene i fag- og yrkesopplæringen. FIFF brukes av skoler, bedrifter, opplæringskontorer og høgskoler.

FIFF ble etablert i 2004 sammen med en doktorgradsstudie i yrkespedagogikk av Grete Haaland Sund. Hun påpekte i sin studie som hun forsvarte i 2005, et behov for et nettbasert system tilpasset yrkesopplæringens behov med tanke på visuell dokumentasjon, erfaringsdeling og, kvalitetssikring av opplæring, samt livslang læring. VOX støttet idéen og bidro til utviklingen av læringskonseptet FIFF.

## Eksterne lenker
* www.fiff.no
Jonas Furrer

**Jonas Furrer** (1805–1861) var en sveitsisk politiker og medlem av det sveitsiske forbundsrådet (1848–1861). Han var tilknyttet Freisinnig-demokratische Partei der Schweiz.

Furrer ble valg inn i forbundsrådet den 16. november 1848 som en av rådets syv første medlemmer. 

Furrer holdt følgende poster:
* Politisches Departement (1848–1849)
* Eidgenössisches Justiz- und Polizeidepartement (1850–1851)
* Politisches Departement (1852)
* Eidgenössisches Justiz- und Polizeidepartement (1853–1854)
* Politisches Departement (1855)
* Eidgenössisches Justiz- und Polizeidepartement (1856–1857)
* Politisches Departement (1858)
* Eidgenössisches Justiz- und Polizeidepartement (1859–1861)

Furrer var også den første forbundspresident fra 21. november 1848 til 31. desember 1849, og senere igjen i 1852, 1855 and 1858. 

Furrer hadde tidligere vært Tagsatzungspresident fra 2. april 1845 til 31. desember 1845.

Furrer døde i tjeneste den 25. juli 1861.

## Referanser


## Eksterne lenker
*
Fritz Lindström

**Fritz Lindström** (født 5. juli 1874 i Stockholm, død 4. januar 1962 i Arvika) var en svensk kunstner (landskapsmaler og portrettmaler). Han flyttet til Arvika 17. mai 1903. Han var en del av kunstnersamfunnet som er omtalt som Rackengruppen.

Hans mest berømte verk, «Elden», ble malt i 1905. Interessen for Lindströms landskapsmalerier tok seg opp da sjefen for Nationalmuseum kom innom Arvika for å innvie en utstilling og fikk øye på Fritz Lindströms landskapsbilder.

Da Fritz Lindström gikk bort i 1962, var han den siste gjenværende av malerne som ble regnet som medlemmer av Rackengruppen.

## Referanser


## Eksterne lenker
* Fritz Lindström, Rackstadmuseet, Arvika
Christian Eriksson

**Christian Eriksson** (født 30. juni 1858 i Taserud, Arvika, død 6. november 1935 i Stockholm) var en svensk kunstner og skulptør. 

Christian Eriksson var bror til møbelsnekkeren Elis Eriksson, far til skulptøren Liss Eriksson og onkel til kunstneren Elis Eriksson. Han var gift 1894-1911 med Jeanne de Tramcourt.

Christian Eriksson studerte ved Tekniska skolan, arbeidet som møbelarkitekt og modellør i Hamburg, og reiste siden til Paris, der han studerte under Falguière. I 1888 fikk han medalje og stipend for et av hans første verk, *Martyren*. Året etter utførte han bronsevalsen *Tjusning*, og i 1890 vasen *Blindbock*.

Erikssons arbeider utmerker seg med sin friskhet, originalitet og ofte innslag av humor. Christian Eriksson ligger begravet ved Mikaelikyrkan i Arvika.

## Bilder

Fil:Bågspännaren_2006.jpg|*Bågspännaren*Kornhamn torg, Gamla stan
Fil:Jakob Ulvsson.jpg|*Jakob Ulvsson* Uppsala domkyrka
Fil:Eriksson_Idyll.jpg|*Idyll*Djurgården i Stockholm
Fil:Prinsessan i Stadshuset.jpg|*Prinsessan*Stockholms stadshus
Fil:Christian_Eriksson_2007.jpg|Portalskulptur på Sundsvallsbanken


## Referanser


## Litteratur
* Sandell, Håkan, «Konstnär och kollektiv – Christian Eriksson och hans krets», ** nr. 22.
King’s College London

**King’s College London** er et engelsk offentlig forskningsuniversitetet i London og er et konstituert kollegieuniversitet av det føderale University of London. Universitetet er muligens det tredje eldste universitet i England etter ha blitt grunnlagt av kong Georg IV og hertugen av Wellington i 1829, mottok kongelig charter ikke uventet det samme året. I 1836 ble King’s College London det ene av to grunnleggende kollegieuniversiter av Universitetet i London.

King’s College London er organisert i ni akademiske skoler, spredt over fem campuser: den historiske Strand Campus i sentrale London, tre andre campuser på Themsen-siden (Guy's, St Thomas' og Waterloo) i nærheten, og en campus i Denmark Hill i sørlige London. Det er et av de største sentrene for utdannelse og forskning innenfor medisin og biomedisin i Europa, har seks medisinske forskningssentre (*Medical Research Council, MRC*), flest i henhold til alle britiske universiteter, og er grunnlegger og medlem av King's Health Partners akademiske vitenskapssenter for helse.

Universitetet har rundt 25 000 studenter, et personale på 6 113 og total inntekt på 554,2 millioner pund for semesteret 2011-2012, hvorav 154,7 millioner pund var fra forskningsbevilgninger og kontrakter.

Fra september 1915 til mai 1917 under første verdenskrig foreleste Tomáš Garrigue Masaryk, Tsjekkoslovakias første president, ved universitetet

## Rangeringer
King's College London ble rangert som nummer 23 av 126 britiske universiteter på Complete University Guides liste for 2016 og som nummer 36 av 119 britiske universiteter på avisen *The Guardians* liste for 2016.

I QS World University Rankings for 2014 rangerte King's College London som nummer 16 og i Academic Ranking of World Universities (Shanghai-rankingen) for 2014 som nummer 59 av verdens universiteter. King's var rangert på 19.-plass i verden og på 8. plass i Europa over de beste universitetene i 2013 i henhold til QS World University Rankings.

## Referanser


## Eksterne lenker
*
Alfred Ekstam

**Alfred Ekstam** (født *Alfred Johannesson* 12. august 1878 i Gylterud, Mangskog, Värmland, død 26. mai 1935 i Mangskog) var en svensk kunstner. 

Han arbeidet som yrkesmaler frem til 1898, da han de to påfølgende årene studerte ved Tekniska skolan i Stockholm. I løpet av oppholdet i Stockholm byttet han etternavn. Ekstam tilhørte kunstsammenslutningen *De Frie*. Han var først og fremst aktiv som landskapsmaler, men malte også portretter. 

Han er representert ved Värmlands museum i Karlstad med to selvportretter i olje samt et pastellportrett av Gustaf Fröding og noen tegninger.

Ekstam inngikk i Rackengruppen. Han døde i 1935, på vei til Edane på sykkel for å besøke en utstilling i Karlstad.

## Referanser


## Eksterne lenker
* Om Alfred Ekstam på Rackstadmuseets nettsted